b'\n_START_ARTICLE_\nHermann G\xc3\xb6ring\n_START_SECTION_\nOtro\xc5\xa1tvo in mladost\n_START_PARAGRAPH_\nDru\xc5\xbeina ni \xc5\xbeivela Rosenheimu, tam se je le rodil med obiskom doma matere._NEWLINE_Njegova mati ga je dala prva tri leta v oskrbo dru\xc5\xbeini Graf v F\xc3\xbcrth, medtem ko je bila z mo\xc5\xbeem na Haitiju. Leta 1896 sta se G\xc3\xb6ringova vrnila v Nem\xc4\x8dijo. Dru\xc5\xbeina je \xc5\xbeivela v naslednjih letih v hi\xc5\xa1i na Fregestrasse 19 v Berlinu, ki je bila v lasti Hermannovega botra, Hermanna von Epensteina. Po tem je dru\xc5\xbeina G\xc3\xb6ring \xc5\xbeivela na posestvu Epenstein, zdravniku judovskega porekla, s katerim se je G\xc3\xb6ringov o\xc4\x8de spoprijateljil v nem\xc5\xa1ki jugozahodni Afriki. Epenstein je ponudil G\xc3\xb6ringovi dru\xc5\xbeini Grad Veldenstein (pribli\xc5\xbeno 50 kilometrov severovzhodno od mesta N\xc3\xbcrnberg) na voljo kot prebivali\xc5\xa1\xc4\x8de . Ob\xc4\x8dasno je mladi Hermann obiskoval dru\xc5\xbeino von Epenstein na njihovem grajskem posestvu v Mauterndorfu v de\xc5\xbeeli Salzbur\xc5\xa1ki, ki jo je pozneje poimenoval "grad mladosti". Njegova mati je javno prijateljevala z gospodom von Epensteinom. Hermann G\xc3\xb6ring je v letih 1898-1903 obiskoval osnovno \xc5\xa1olo v F\xc3\xbcrthu in z odli\xc4\x8dnim uspehom gimnaziji v  krajih F\xc3\xbcrth in Ansbach. Med letoma 1903 in 1905 je \xc5\xbeivel v internatu v Ansbachu na Bavarskem._NEWLINE_Pri dvanajstih,ga je njegov o\xc4\x8de, ki je umrl leta 1913, poslal v  Kadetsko \xc5\xa0olo v Karlsruhe. Hermann G\xc3\xb6ring je leta 1909 prestopil v Vodni\xc5\xa1ko \xc5\xa1olo (vi\xc5\xa1ji nivo) v Lichterfeldeju pri Berlinu._NEWLINE_Leta 1911 je diplomiral na kadetski \xc5\xa1oli in opravil izpit z odliko in pohvalo "odli\xc4\x8dno". Od marca 1912 je bil prapor\xc5\xa1\xc4\x8dak pehotnega polka. Januarja 1913 je maturiral. Nato je zaklju\xc4\x8dil osemmese\xc4\x8dni vojni te\xc4\x8daj s katerim je pridobil \xc5\xa1e \xc4\x8dastni\xc5\xa1ki naziv.\n_START_SECTION_\nNjegovi poroki\n_START_PARAGRAPH_\nLeta 1920 je kot pilot na slu\xc5\xbebovanju po Skandinaviji v \xc5\xa1vedskem mestu Rockelstad 20. februarja spoznal svojo prvo \xc5\xbeeno, tedaj poro\xc4\x8deno kot baronico Carin von Kantzow (rojena baronica von Fock). Zapustila je mo\xc5\xbea in \xc5\xbeivela z G\xc3\xb6ringom na razli\xc4\x8dnih mestih na \xc5\xa0vedskem in Bavarskem - leta 1921 v Hochkreuthu. Carinin mo\xc5\xbe Nils je 13. decembra 1921 pristal na lo\xc4\x8ditev. 25. januarja 1923 se je Hermann poro\xc4\x8dil s \xc5\xa1tiri leta starej\xc5\xa1o Carin v Stockholmu. Zakon je bil obnovljen 3. februarja 1923 na novem prebivali\xc5\xa1\xc4\x8du G\xc3\xb6ringovih v m\xc3\xbcnchenskem naselju Obermenzing. Po tem sta \xc5\xbeivela \xc5\xa1e na \xc5\xa0vedskem, kjer se je zdravil od odvisnosti. Naposled pa se je leta 1927 Hermann vrnil v Nem\xc4\x8dijo._NEWLINE_Poleti leta 1931 je G\xc3\xb6ring odpotoval z \xc5\xbeeno na \xc5\xa0vedsko, ker je 25. septembra nepri\xc4\x8dakovano umrla njegova ta\xc5\xa1\xc4\x8da. Carin G\xc3\xb6ring si ni opomogla od \xc5\xa1oka in umrla je le nekaj tednov kasneje (17. oktobra 1931) zaradi odpovedi srca. \xc4\x8ceprav je v zadnjih letih svojega \xc5\xbeivljenja bolehala za tuberkulozo, vendar to ni povzro\xc4\x8dilo njene smrti. G\xc3\xb6ring je v njen spomin kasneje poimenoval svoje posestvo Carinhall - Karinin dvor v Schorfheideju pri Gro\xc3\x9f Sch\xc3\xb6nebecku na Bavarskem._NEWLINE_Leta 1935 se je poro\xc4\x8dil z igralko Emmy Sonnemann, pri\xc4\x8da na tej poroki je bil Adolf Hitler. Z Emmo sta imela h\xc4\x8derko, ki se je rodila 2. junija 1938 z imenom Edda G\xc3\xb6ring.'